દક્ષિણમાં રસોઈઘર આવે અને આરસનું પ્લેટફોર્મ દક્ષિણ તરફ મુખ રાખીને રસોઈ થાય તેવું હોય તો નારીને વારંવાર પગ દુખે યા તો ઢીલાં પડી ગયાની લાગણી થાય. આજ જગ્યાએ ઉત્તર તરફ મુખ રાખીને રસોઈ થતી હોય તો દુખાવાની સાથે ફરિયાદ પણ હોય. યુ પીમાં એક ભાઈની ફરિયાદ હતી કે તેમનાં પત્ની બહાના કાઢીને રસોઈ કરવાનું ટાળે છે. હકીકત માં તેમનું રસોઈઘર યોગ્ય ન હતું તેથી આ સમસ્યા હતી. જો ઇશાનના રસોઈઘરમાં પૂર્વની દીવાલ પર લાલ કે ભૂરો રંગ હોય ત્યારે પણ શરીર દુખે. આવી જ રીતે ઉત્તરના રસોઈઘરમાં ઉત્તરની દીવાલ પર કેસરી રંગ ન કરવો જોઈએ અને વાયવ્યના રસોઈઘરમાં પશ્ચિમની દીવાલ પર પીળો રંગ ન લગાડવો જોઈએ. આરસનું પ્લેટફોર્મ અથવા રસોડાનું ફલોરિંગ ન રાખવું. પ્લેટફોર્મ પર કાળો પત્થર ન રાખવાની સલાહ છે. વિટ્રીફાઈડ ફલોરિંગ માટે પણ મારો મત આવો જ છે.